《山水图》
明代·管讷

青山何处蹑崚嶒，我拟幽栖久未能。深谷雨来云正合，大江风作水如崩。

林中短屐行相引，渡口孤航唤欲应。今日未醒尘土梦，披图长啸愧孙登。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。